O noua meserie va aparea in Romania, de specialist in domeniul securitatii cibernetice, iar in prezent se lucreaza la fisa postului, urmand sa fie introdusa in codul ocupational si sa i se stabileasca standarde salariale, a declarat miercuri Sorin Encutescu, consilier de stat al prim-ministrului Ponta.

"Preocuparea noastra in acest moment este aceea ca institutiile sa aiba oameni specializati care sa poata sa lucreze cat se poate de calificat in acest domeniu. De aceea, odata cu dezvoltarea sistemului de atributii institutionale, in momentul de fata se lucreaza inclusiv la fisa posturilor pe care urmeaza sa fie incadrate, in asa fel incat sa putem fi in masura sa cream in Romania si sa punem in codul ocupational functia de specialist in domeniul securitatii cibernetice. Aceasta noua meserie trebuie recunoscuta si trebuie introdusa in codul ocupational roman, de unde inclusiv putem stabili standarde de salarizare", a spus Encutescu, la un seminar organizat de grupul UTI.

El a aratat ca in strategia industriei nationale de securitate a fost introdusa o noua componenta, cea a dezvoltarii si sustinerii operatorilor economici care isi desfasoara activitatea in domeniul securitatii cibernetice.

"Practic, in acest moment, exista in continutul strategiei, o componenta care se refera la incurajarea intreprinderilor mici si mijlocii si a start-up-urilor in domeniul securitatii cibernetice. Sprijinim si incurajam crearea de astfel de companii", a adaugat Encutescu.

Consilierul a mentionat ca statul intentioneaza sa acorde facilitati fiscale companiilor care investesc in securitatea cibernetica.

Teodor Cimpoesu, director la compania de securitate cibernetica certSIGN din cadrul UTI, a declarat ca in Romania atacurile cibernetice nu sunt facute doar de romani, ci si de catre straini.

"Este o amenintare, pe de o parte, pentru utilizatorul individual, care sta pe internet, de la simplul fapt ca ii sunt furate datele de login si conturile de retele sociale, pana la a-i fi furate datele bancare sau chiar banii din cont. La companii este mai grav, pentru ca le pot fi afectate structurile informatice cu care isi desfasoara activitatea", a mai spus Cimpoesu.

Citeste si:



Este cea mai cautata meserie din Romania. Nu ai cum sa ramai fara serviciu, pentru ca firmele te angajeaza in secunda doi

